S-2192/2023

Mál þetta, sem dómtekið var 24. maí 2023, er höfðað með ákæru, útgefinni af lögreglustjóranum á höfuðborgarsvæðinu 28. mars s. á., á hendur B-kk-þgf B-kk-þgf, kt.

[...], með [...], fyrir umferðarlagabrot með því að hafa, laugardaginn 31. september 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa slævandi lyfja (í blóðsýni mældist díazepam 31 ng/ml, morfín 185 ng/ml, nordíazepam 55 ng/ml, oxazepam 320 ng/ml og oxýkódon 200 ng/ml) um Breiðholtsbraut við Yrsufell í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Ákærði krefst vægustu refsingar sem lög leyfa.

Ákærði er fæddur í [...]. Samkvæmt framlögðu sakavottorði, dagsettu 2 8. mars 2023, á ákærði að baki langan sakarferil sem nær aftur til ársins 1995. Ákærði hefur hlotið samtals 16 refsidóma, flesta fyrir auðgunarbrot, en einnig fyrir ítrekuð brot gegn lögum um ávana- og fíkniefni, vopnalögum og umferðarlögum. Nú síðast var ákærði dæmdur í 8 mánaða fangelsi með dómi Héraðsdóms Reykjavíkur [...] 2021, meðal annars vegna aksturs sviptur ökurétti. Ákærða var fyrst gerð refsing vegna aksturs sviptur ökurétti með viðurlagaákvörðun [...]2002. Með dómi [...]2003, hlaut ákærði fangelsisdóm, meðal annars vegna aksturs sviptur ökurétti. Ákærði var dæmdur í 30 daga fangelsi fyrir akstur sviptur ökurétti með dómi [...]2005 og með dómi [...]2007 var ákærði dæmdur í 60 daga fangelsi, meðal annars vegna aksturs sviptur ökurétti. Með dómi [...]2013 var ákærði dæmdur til fangelsisrefsingar, meðal annars fyrir að hafa ekið bifreið sviptur ökurétti [...]2012. Með dómi [...]2014 var ákærði dæmdur í þriggja mánaða fangelsi, meðal annars vegna sviptingaraksturs. Þá var ákærði dæmdur í 9 mánaða fangelsi með dómi [...] 2016, meðal annars fyrir akstur sviptur ökurétti.

Við ákvörðun refsingar í máli þessu verður því við það miðað að ákærði hafi nú í níunda sinn, innan ítrekunartíma í skilningi 71. gr. almennra hegningarlaga nr. 19/1940, gerst sekur um akstur sviptur ökuréttindum.

Undir meðferð málsins játaði ákærði skýlaust brot sín. Verður það virt honum til málsbóta, sbr. 8. tölul. 1. mgr. 70. gr. almennra hegningarlaga.

Með hliðsjón af framangreindu, sakarefni þessa máls og dómvenju þykir refsing ákærða hæfilega ákveðin fangelsi í 7 mánuði.

Með vísan til lagaákvæða í ákæru er áréttuð ævilöng svipting ökuréttinda ákærða frá birtingu dómsins að telja.

Ákærði greiði 198.991 krónur í sakarkostnað.

Af hálfu ákæruvaldsins flutti málið Í-kvk-nf Þ-kvk-nf J-kvk-nf saksóknarfulltrúi.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærði, B-kk-nf B-kk-nf, sæti fangelsi í 7 mánuði.

Áréttuð er ævilöng svipting ökuréttinda ákærða.

Ákærði greiði 198.991 krónur í sakarkostnað.

K-kvk-nf R-kvk-nf G-kvk-nf